એનઆરજી ડેસ્કઃ માત્ર 9 વર્ષની ઉંમરના આ બાળકની પ્રતિભા જોઇને આખું વિશ્વ અચંબામાં છે, તેને ભવિષ્યનો વિશ્વનાથન આનંદ કહેવામાં આવે છે. મૂળ ભારતીય આ બાળકે ચેસની રમતથી બ્રિટન જેવા દેશને પણ પ્રભાવિત કર્યો, ત્યાં સુધી કે આ બાળક માટે તેઓએ પોતાના નિયમોમાં પણ ફેરફાર કર્યા છે. 9 વર્ષના આ ભારતીય બાળકનું નામ છે શ્રેયસ રૉયલ, તે લંડનમાં જ રહે છે અને સ્કૂલ સ્તરની ચેસમાં તેણે અનેક પ્રતિસ્પર્ધાઓ જીતી છે. શ્રેયસ પોતાની ઉંમરના ક્લાસમાં વિશ્વમાં ચેસ મામલે ચોથા રેન્કિંગ પર છે. તેનું સપનું ગ્રાન્ડ માસ્ટર બનવાનું છે. ભારતીય હોવા છતાં શ્રેયસ સંપુર્ણ રીતે અંગ્રેજ થઇ ગયો છે, તેને હિન્દી નથી આવડતું અને મસાલેદાર ભોજન પસંદ નથી.